Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Beļģijas pieteikums EGF/2013/012 BE/Ford Genk) /* COM/2014/0532 final - 2014/ () */





PASKAIDROJUMA RAKSTS PRIEKŠLIKUMA KONTEKSTS 1. Noteikumi, kas piemērojami finansiālajam ieguldījumam no Eiropas Globalizācijas pielāgošanās fonda (EGF) saistībā ar pieteikumiem, kuri iesniegti līdz 2013. gada 31. decembrim, ir paredzēti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi (turpmāk “EGF regula”)[1]. 2. Beļģija 2013. gada 23. decembrī iesniedza pieteikumu EGF/2013/012 BE/Ford Genk par finansiālo ieguldījumu no EGF pēc darba ņēmēju atlaišanas Ford-Werke GmbH[2] montāžas rūpnīcā, kas atrodas Genkā (“Ford Genk”), un 10 Ford Genk piegādātājuzņēmumos Beļģijā. Līdz 2014. gada 12. jūnijam pieteikums tika papildināts ar papildu informāciju. 3. Pēc minētā pieteikuma izskatīšanas Komisija saskaņā ar piemērojamiem EGF regulas noteikumiem secināja, ka nosacījumi finansiālā ieguldījuma saņemšanai no EGF ir izpildīti. PIETEIKUMA KOPSAVILKUMS EGF pieteikums: || EGF/2013/012 Ford Genk Dalībvalsts: || Beļģija Pieteikuma iesniegšanas datums: || 2013. gada 23. decembris Intervences kritērijs: || EGF regulas 2. panta c) apakšpunkts Galvenais uzņēmums: || Ford-Werke GmbH Piegādātāju un pakārtoto ražotāju skaits: || 10 Atskaites periods: || 2013. gada 1. jūlijs–2013. gada 1. novembris Datums, kad sākta individualizēto pakalpojumu sniegšana atbalstītajiem darba ņēmējiem || 2013. gada 1. jūlijs Atlaisto darba ņēmēju skaits atskaites periodā: || 469 Atlaisto darba ņēmēju skaits pirms un pēc atskaites perioda: || 43 Atlaisto darba ņēmēju kopējais skaits: || 512 To personu skaits, kuras varētu piedalīties pasākumos: || 479 Budžets individualizētajiem pakalpojumiem: || EUR 1 085 890 Budžets EGF īstenošanai: || EUR 56 000 (4,9 % no kopējā budžeta) Kopējais budžets: || EUR 1 141 890 No EGF prasītais finansiālais ieguldījums: || EUR 570 945 (50 % no kopējā budžeta) PIETEIKUMA ANALĪZE Saistība starp darba ņēmēju atlaišanu un globalizācijas izraisītām lielām strukturālām izmaiņām pasaules tirdzniecības modeļos 4. Lai konstatētu saistību starp darba ņēmēju atlaišanu un globalizācijas izraisītām lielām strukturālām izmaiņām pasaules tirdzniecības modeļos, Beļģijas iestādes apgalvo, ka vieglo automobiļu nozarē, kurā Ford Genk aktīvi darbojas, ir radušies nopietni ekonomikas traucējumi, jo īpaši ES tirgus daļas strauja samazināšanās. 5. Saskaņā ar datiem, uz kuriem atsaucas Beļģijas iestādes[3], kā norādīts turpmāk attēlā, no 2007. līdz 2012. gadam vieglo automobiļu ražošana ES-27 valstīs samazinājās no 17,10 miljoniem vienību līdz 14,61 miljonam vienību (-14.6 %; gada izaugsme -3,1 %), bet pasaules līmenī tajā pašā laikposmā vieglo automobiļu ražošana palielinājās no 53,05 miljoniem vienību līdz 63,07 miljoniem vienību (+18,9 %; gada izaugsme +3,5 %). Tas ir izraisījis ES-27 valstu vieglo automobiļu tirgus daļas samazināšanos pasaules līmenī, rēķinot pēc apjoma, proti, no 32,2 % līdz 23,2 % (-28,2 %; gada izaugsme -6,4 %). Salīdzinājumam — tajā pašā laikposmā Ķīnas tirgus daļa palielinājās no 12,0 % līdz 24,6 % (+104,6 %; gada izaugsme +15,4 %), savukārt citu galveno ražotāju tirgus daļas samazinājās (Japāna: -27,7 % / gada izaugsme -6,3 %; Dienvidkoreja: -5,9 % / gada izaugsme -1,2 %; ASV: -12,0 % / gada izaugsme -2,5 %), bet kopumā mazākā mērā nekā ES-27 valstīs. Tāpēc šie dati liecina par ES tirgus daļas strauju samazināšanos vieglo automobiļu ražošanas nozarē pasaules līmenī. Vieglo automobiļu ražošanas tirgus daļa pasaules līmenī (apjoms) Avots: OICA. 6. Automobiļu ražošanas nozares sarežģītais ekonomikas stāvoklis ES, ko izraisīja galvenokārt jaunu vieglo automobiļu pārdošanas skaita pastāvīga samazināšanās ES, kuras iemesls bija ekonomikas krīze un strukturālas problēmas ar jaudas pārpalikumu, ar ko saskārās daži ražotāji vairākās dalībvalstīs, ir nelabvēlīgi ietekmējis visas ES automobiļu rūpniecības starptautisko konkurētspēju. Šie faktori ir veicinājuši vairāku automobiļu ražotāju un to piegādātāju ražotņu slēgšanu un pārstrukturēšanu, līdz ar to pēdējos gados automobiļu ražošanas nozarē tika zaudēts ļoti daudz darbavietu. Piemēram, no 2008. līdz 2013. gadam automobiļu ražošanas nozarē (NACE 2. red. 29. nodaļa “Automobiļu, piekabju un puspiekabju ražošana”) nodarbināto personu skaits ES-27 valstīs samazinājās par aptuveni 220 000 — no 3,16 miljoniem uz 2,94 miljoniem (-7,0 %)[4]. 7. Kopš EGF ieviešanas 2007. gadā attiecībā uz automobiļu ražošanas nozari ir pieņemti 17 EGF izmantošanas lēmumi[5]. Konkrēti ES vieglo automobiļu ražošanas tirgus daļas samazināšanās ir minēta astoņos iepriekšējos EGF lēmumos[6]. Atlaisto darba ņēmēju skaits un atbilstība 2. panta c) apakšpunkta kritērijiem 8. Pieteikuma pamatā ir EGF regulas 2. panta c) apakšpunktā noteiktie intervences kritēriji, saskaņā ar kuriem izņēmuma gadījumos pieprasījumu var uzskatīt par atbilstīgu, lai arī nav izpildīti EGF regulas 2. panta a) un b) apakšpunktā noteiktie intervences kritēriji, ja darba ņēmēju atlaišana īpaši negatīvi ietekmē nodarbinātību un vietējo ekonomiku. 9. Pieteikums attiecas uz 469 darba ņēmēju atlaišanu četru mēnešu laikposmā no 2013. gada 1. jūlija līdz 2013. gada 1. novembrim (tostarp 246 darba ņēmēju atlaišanu Ford Genk rūpnīcā un 223 darba ņēmēju atlaišanu astoņos tās piegādātājuzņēmumos) un uz 43 darba ņēmēju atlaišanu pēc minētā laikposma — no 2013. gada 1. novembra līdz 2013. gada 23. decembrim — (tostarp 26 darba ņēmēju atlaišanu Ford Genk rūpnīcā un 17 darba ņēmēju atlaišanu septiņos tās piegādātājuzņēmumos), kas arī ir saistīta ar to pašu kolektīvās atlaišanas procedūru. Šis kopējais atlaisto darba ņēmēju skaits (512) atskaites periodā un pēc tā atbilst darba ņēmēju atlaišanas pirmajam vilnim Ford Genk rūpnīcā un tās piegādātājuzņēmumos[7], kā arī darbaspēka atlaišanai Ford Genk piegādātājuzņēmumos Ford rūpnīcas darbības samazināšanās dēļ, kad rūpnīca tika gatavota slēgšanai. Uzņēmums || Atlaisto darba ņēmēju skaits: || atskaites periodā || pēc atskaites perioda || Kopā Ford Genk (Ford-Werke GmbH) || 246 || 26 || 272 BASF Coatings Services NV || 1 || 0 || 1 Belplas Industries BVBA || 0 || 1 || 1 FACIL Europe BVBA || 9 || 0 || 9 Henkel Industrieservice BVBA || 7 || 0 || 7 IAC Group BVBA || 46 || 4 || 50 Lear Corporation Belgium CVA || 33 || 5 || 38 Service Magazijn Limburg NV || 73 || 1 || 74 Syncreon Genk BVBA || 42 || 3 || 45 Transport Service NV || 0 || 2 || 2 Zender Industrie België NV || 12 || 1 || 13 Kopā || 469 || 43 || 512 10. Visi darba ņēmēju atlaišanas gadījumi aprēķināti, sākot no darba līguma faktiskās izbeigšanas dienas pirms tā termiņa beigām, kā noteikts EGF regulas 2. panta otrās daļas otrajā ievilkumā (“2. metode”). 11. Tāpēc pieteikums daļēji atbilst EGF regulas 2. panta a) apakšpunktā noteiktajiem intervences kritērijiem, jo tas attiecas uz darba ņēmēju atlaišanu četru mēnešu laikposmā uzņēmumā, kas atrodas dalībvalstī, bet tajā tiek piemērota atkāpe no šiem kritērijiem attiecībā uz atlaisto darba ņēmēju minimālo skaitu atskaites periodā, jo atlaisti ir mazāk nekā 500 darba ņēmēju. 12. Beļģijas iestādes apgalvo, ka ir piemērojams izņēmuma gadījums, jo, neraugoties uz to, ka pirmajā atlaišanas vilnī atlaisto darba ņēmēju skaits atskaites periodā nesasniedz 500 darba ņēmēju robežlielumu, ir paredzams, ka notiks vēl divi atlaišanas viļņi — 2014. gadā (aptuveni 650 darba ņēmēju atlaišana Ford Genk rūpnīcā un tās piegādātājuzņēmumos) un pēc rūpnīcas slēgšanas 2014. gada beigās (aptuveni 4000 darba ņēmēju atlaišana Ford Genk rūpnīcā un tās piegādātājuzņēmumos) —, par kuriem Beļģijas iestādes var iesniegt EGF pieprasījumus. Attiecībā uz pirmo atlaišanas vilni, lai gan 500 darba ņēmēju robežlielums nav sasniegts, Beļģijas iestādes vēlējās īstenot īpašus pasākumus par labu minētajai pirmajai atlaisto darba ņēmēju grupai pēc iespējas drīzāk, lai palielinātu viņu izredzes atrast jaunu darbu un nodrošinātu visiem atlaistajiem darba ņēmējiem vienādas iespējas. Kopumā paredzamais Ford Genk rūpnīcas slēgšanas dēļ tieši atlaisto darba ņēmēju skaits ir ļoti liels (aptuveni 4340 atlaistu darba ņēmēju Ford Genk rūpnīcā un 2820 darba ņēmēju tās piegādātājuzņēmumos, kas atrodas tajā pašā ģeogrāfiskajā teritorijā). Saskaņā ar analīzi, uz ko atsaucās Beļģijas iestādes[8], šī darba ņēmēju atlaišana īpaši negatīvi ietekmēs nodarbinātību un vietējo ekonomiku. Paskaidrojums par minēto atlaišanas gadījumu neparedzamību 13. Beļģijas iestādes apgalvo, ka Ford rūpnīcas slēgšanu Genkā nevarēja paredzēt. Ford vadība un Ford Genk rūpnīcā pārstāvētās arodbiedrības 2010. gada septembrī noslēdza līgumu par ieguldījumu saistībām laikposmā no 2010. līdz 2014. gadam, kurā Ford vadība piekrita saglabāt trīs automobiļu modeļu (Mondeo, S-Max, Galaxy) ražošanu Genkas rūpnīcā un nodot rūpnīcai nākamo modeļu ražošanu tajā pašā segmentā. Ford vadība arī piekrita saglabāt uzstādīto jaudu — 225 000 vienību gadā — un nodrošināt, ka Ford Genk rūpnīcā nenotiks kolektīvā atlaišana visā līguma darbības laikā, bet apmaiņā pret to arodbiedrības piekrita personāla izmaksu samazināšanai[9]. Kā norādīja Beļģijas iestādes, 2012. gada septembrī Ford vadība noraidīja runas par rūpnīcas slēgšanu un apstiprināja, ka no 2013. gada oktobra Genkas rūpnīcā ir plānots ražot nākamās paaudzes Mondeo modeli. Tomēr 2012. gada oktobrī Ford paziņoja par savu plānu slēgt Genkas rūpnīcu 2014. gada beigās un nodot jaunu automobiļu modeļu ražošanu citām rūpnīcām ES[10]. Atbalstīto darba ņēmēju identifikācija 14. Beļģijas iestādes lēš, ka no 512 darba ņēmējiem, kuri atlaisti pirmajā atlaišanas vilnī (t. i., atbalstītie darba ņēmēji), 479 piedalīsies EGF līdzfinansētajos pasākumos[11]. 15. Atbalstīto darba ņēmēju iedalījums pēc dzimuma, tautības un vecuma grupas ir šāds: Kategorija || Atbalstīto darba ņēmēju skaits Dzimums: || vīrieši || 401 || sievietes: || 78 Tautība: || ES pilsoņi: || 479 || personas, kas nav ES pilsoņi: || 0 Vecuma grupa: || vecumā no 15 līdz 24 gadiem: || 3 || vecumā no 25 līdz 54 gadiem: || 470 || vecumā no 55 līdz 64 gadiem: || 6 || vecāki par 64 gadiem: || 0 16. Septiņiem no atbalstītajiem darba ņēmējiem ir ilgstošas veselības problēmas vai invaliditāte. 17. Atbalstīto darba ņēmēju iedalījums pēc profesionālajām kategorijām[12] ir šāds: ISCO-08 pamatgrupa || Atbalstīto darba ņēmēju skaits 1. Vadītāji || 0 2. Vecākie speciālisti || 39 3. Speciālisti || 59 4. Kalpotāji || 3 5. Pakalpojumu un tirdzniecības darbinieki || 0 7. Kvalificēti strādnieki un amatnieki || 39 8. Iekārtu un mašīnu operatori un izstrādājumu montieri || 253 9. Vienkāršās profesijas || 4 Nav zināms / informācija nav pieejama || 82 18. Saskaņā ar EGF regulas 7. pantu Beļģijas iestādes ir apstiprinājušas, ka attiecībā uz piekļuvi ierosinātajiem pasākumiem un to īstenošanā tiks ievēroti vienlīdzīgas attieksmes un nediskriminēšanas principi. Attiecīgās teritorijas un tās iestāžu un ieinteresēto personu raksturojums 19. Darba ņēmēju atlaišana Ford Genk rūpnīcā un tās piegādātājuzņēmumos ietekmē galvenokārt Limburgas provinci Flandrijas reģionā Beļģijas ziemeļaustrumos. Limburgas province ir bijusī akmeņogļu ieguves teritorija, kurā nodarbinātība ir īpaši atkarīga no tradicionālās rūpniecības. Kā norādījušas Beļģijas iestādes, salīdzinājumā ar vidējo radītāju Flandrijas reģionā Limburgas provincei ir raksturīgs augsts bezdarba līmenis, zemāks kvalifikācijas un prasmju līmenis un mazāk attīstīts izglītības pakalpojumu piedāvājums. Turklāt uzņēmumi Limburgas provincē kopumā ir mazāk novatoriski un tiem ir zemāka internacionalizācijas pakāpe salīdzinājumā ar vidējo Flandrijas reģionā (eksporta īpatsvara un iekšējo ārvalstu ieguldījumu ziņā), un arī jaunizveidotu uzņēmumu skaits ir salīdzinoši mazs. Saskaņā ar Beļģijas iestāžu sniegto informāciju Limburgas province ir arī salīdzinoši slikti sasniedzama nepietiekamas infrastruktūras attīstības dēļ. 20. Iestāde, kas atbild par EGF piemērošanu, ir Eiropas Sociālā fonda (ESF) Flandrijas aģentūra. Galvenās struktūras, kas atbild par EGF līdzfinansēto pasākumu īstenošanu, ir Flandrijas Nodarbinātības un profesionālās apmācības dienests (VDAB) un Valsts nodarbinātības birojs (RVA). 21. Citas organizācijas, kas iesaistītas ierosināto pasākumu vispārējā koordinācijā un īstenošanā, ir šādas: – Flandrijas valdība (ministru prezidents, darba ministrs); – Limburgas province; – arodbiedrības (ABVV, ACV, ACLVB); – Reģionālā sociālekonomikas konsultāciju komiteja (RESOC) un Limburgas reģiona Sociālekonomikas padome (SERR Limburg); – Limburgas Metālapstrādes nozares nodarbinātības un apmācības fonds (FTML) un Limburgas Metālapstrādes nozares darba ņēmēju apmācības institūts (LIMOB); – platforma “Jaunā uzņēmēju Limburga” (kas apvieno Rūpniecības tehnoloģijas federāciju, Flandrijas Lauksaimnieku apvienību, Limburgas Būvnieku konfederāciju, Flandrijas Pašnodarbināto darba devēju apvienību Limburgā, Kristīgo darba devēju līgu Limburgā un Flandrijas Tirdzniecības un rūpniecības kameru Limburgā). 22. Flandrijas valdība ir arī izveidojusi īpašu darba grupu, kas apvieno visas attiecīgās ieinteresētās personas (sociālos partnerus, darba devēju grupas, pašvaldību un reģionālās iestādes, nozaru apvienības u. c.). Darba grupas darbā ir iesaistīti Komisijas dienesti. Sagaidāmā atlaišanas ietekme uz nodarbinātību vietējā mērogā, reģionā vai valstī 23. Ford Genk rūpnīca ir bijis lielākais darba devējs Limburgas provincē, nodarbinot 1,7 % no visiem strādājošajiem. Tā arī nodrošināja 10 % no Limburgas 500 lielāko uzņēmumu kopējā apgrozījuma. 24. Saskaņā ar pētījumu, uz kuru atsaucās Beļģijas iestādes[13], uz katrām 100 darbavietām, kas tiks zaudētas Ford Genk rūpnīcā, 65 darbavietas tiks zaudētas tās tiešo un netiešo piegādātāju uzņēmumos Limburgā un vēl 72 darbavietas tiks zaudētas tās piegādātājuzņēmumos citviet Flandrijas reģionā. Nodarbināto personu skaita ziņā, kā norādīts turpmāk tabulā, tas nozīmē, ka papildus 4340 tiešo darbavietu zaudēšanai Ford Genk rūpnīcas slēgšanas dēļ tiks zaudētas arī aptuveni 2820 darbavietas piegādātājuzņēmumos Limburgā un 3110 darbavietas piegādātājuzņēmumos citviet Flandrijas reģionā, kā rezultātā kopējais zaudēto darbavietu skaits Flandrijas reģionā būs aptuveni 10 270 (darbavietu reizinātājs 2,4). Paredzams, ka pirktspējas (patēriņa izdevumu) samazināšanās papildus izraisīs aptuveni 1040 darbavietu (inducētās darbavietas) zaudēšanu Limburgā un 450 darbavietu zaudēšanu pārējā Flandrijas reģionā, kā rezultātā kopējais zaudēto darbavietu skaits Flandrijas reģionā būs aptuveni 11 760 (darbavietu reizinātājs 2,7). Ietekmes uz nodarbinātību veids || Aplēstais zaudēto darbavietu skaits Zaudētās tiešās darbavietas (Ford Genk rūpnīcā) || 4340 Zaudētās netiešās darbavietas (piegādātājuzņēmumos Limburgā) || 2820 Zaudētās netiešās darbavietas (piegādātājuzņēmumos citviet Flandrijas reģionā) || 3110 Zaudētās inducētās darbavietas (Limburgā) || 1040 Zaudētās inducētās darbavietas (citviet Flandrijas reģionā) || 450 Kopā || 11 760 25. Tādējādi kopumā Limburgas provincē varētu tikt zaudētas aptuveni 8200 darbavietas, kā rezultātā bezdarba līmenis Limburgas provincē varētu paaugstināties par 1,8–2 procentu punktiem (t. i., bezdarba līmenis reģionā paaugstinātos par 26,5–29,4 % — no 6,8 % līdz 7,9 % tikai Ford Genk rūpnīcā zaudēto tiešo darbavietu dēļ vai līdz 8,6 %, ja pieskaita rūpnīcas piegādātājuzņēmumos zaudētās netiešās darbavietas, vai arī līdz 8,8 %, ja pieskaita zaudētās inducētās darbavietas). 26. Plašākā mērogā ir paredzams, ka Ford Genk rūpnīcas slēgšana izraisīs arī ekonomiskās labklājības samazināšanos par 2,6–2,9 % (izlaides un pirktspējas samazināšanās dēļ) un darbaspēka produktivitātes izaugsmes samazināšanos par 10,9 % (pievienotās vērtības izteiksmē). Finansējamie individualizētie pakalpojumi un paredzamo izmaksu sadalījums 27. EGF līdzfinansēs tikai dažus no pasākumiem, kas ir daļa no Beļģijas iestāžu īstenotajām darbībām to darba ņēmēju atbalstam, kuri tiks atlaisti Ford Genk rūpnīcas slēgšanas dēļ. Tāpēc šajā EGF pieteikumā nav iekļauti pasākumi, kas Beļģijā ir obligāti īstenojami saskaņā ar kolektīvās atlaišanas kārtību[14], kā arī papildu pasākumi, kas tiek finansēti no citiem līdzekļiem, kuri nav EGF[15]. Visu pasākumu kopumu (obligātie pasākumi, papildu pasākumi, EGF pasākumi) pārvalda VDAB. 28. Individualizētie pakalpojumi, kas tiks sniegti atlaistajiem darba ņēmējiem to darbību ietvaros, kuras līdzfinansēs EGF attiecībā uz pirmo atlaišanas vilni[16], sastāv no šādiem pasākumiem (sagrupēti pa kategorijām). (1) Atbalsts darba meklēšanā – Lielo klientu vadītājs. Iniciatīvas “Jobs voor Limburg” ietvaros VDAB lielo klientu vadītājs nodrošinās to darba piedāvājumu koordināciju, kas saņemti no uzņēmumiem, kuri izrādījuši interesi pieņemt darbā Ford Genk rūpnīcas vai tās piegādātājuzņēmumu atlaistos darba ņēmējus, un izstrādās iniciatīvas šīs darbības atbalstam (piem., specializēta e-pasta saziņas pakalpojuma pārvaldība). – Sociālās intervences konsultants (SIK). VDAB sociālās intervences konsultanti visiem atbalstītajiem darba ņēmējiem nodrošinās šādus pakalpojumus: i) informatīva sesija pirms atlaišanas (sākotnējā palīdzība, ko nodrošina nodarbinātības struktūras, administratīvās pamatdokumentācijas sagatavošana pirms reģistrēšanās bezdarbnieku reģistrācijas sistēmā, informēšana par tiesībām un pienākumiem atbilstoši vispārējiem pasākumiem atlaišanas programmā, pārcelšanas konsultācijas u. c.); ii) informatīva sesija pēc atlaišanas (tiek organizēta kopā ar RVA) par darba meklētāja tiesībām un pienākumiem, bezdarbnieka pabalstiem, pieejamo palīdzību un atbalsta pakalpojumiem, apmācības iespējām utt.; iii) individuālas intervijas ar atlaistajiem darba ņēmējiem un iepazīstināšana ar VDAB pakalpojumiem atbilstoši katra darba ņēmēja vajadzībām; iv) palīdzības dienesta pakalpojumi. – Informācija par profesionālās izglītības un apmācības iespējām. Potenciālie darba devēji rīkos informatīvas grupu sesijas darba vietā (Ford Genk rūpnīcā pirms un pēc darba maiņām) visiem atbalstītajiem darba ņēmējiem; laikposmā no 2013. gada jūlija līdz 2013. gada rudenim notika īstermiņa stažēšanās dzelzceļa tīkla ekspluatācijas uzņēmumā “Infrabel” (80 atbalstītie darba ņēmēji). – Uz aktīvo nodarbinātību vērstas konsultācijas. VDAB personāls aptuveni 150 atbalstītajiem darba ņēmējiem sniegs šādus pakalpojumus: i) darba piedāvājumu meklēšana, ii) saziņa ar potenciālajiem darba devējiem, iii) uzņēmuma apmeklējumu organizēšana, iv) citu veicināšanas pasākumu attīstīšana, v) individualizētas konsultācijas personām, kuras atrod darbu (trīs mēnešus). (2) Apmācība un pārkvalifikācija – Profesionālās apmācības kursi. VDAB nodrošinās profesionālās apmācības kursus jomās, kas atbilst atbalstīto darba ņēmēju vajadzībām, kuras apzinātas informēšanas, profesionālās virzības un konsultēšanas pasākumos. Apmācības kursi tiks nodrošināti kā VDAB iekšējie kursi, vai arī to īstenošana konkursa procedūrā tiks uzticēta ārējiem apmācības pakalpojumu sniedzējiem. Profesionālās apmācības kursus nodrošinās aptuveni 100–110 atbalstītajiem darba ņēmējiem. Turklāt aptuveni 30 atbalstītie darba ņēmēji stažēsies uz laiku no dažām dienām līdz dažām nedēļām; katru stažēšanos uzraudzīs darbaudzinātājs uzņēmumā, kurā tā notiks, un turpmāko procesa vadību uzņemsies speciālists no VDAB vai ārēja apmācības pakalpojumu sniegšanas uzņēmuma. – Nodarbinātība, izmantojot individuālu profesionālo apmācību. VDAB pārvaldītas vispārējas sistēmas (“individuele beroepsopleiding” — IBO) ietvaros uzņēmumi nodrošinās individuālus apmācību kursus darba vietā uz laiku no viena līdz sešiem mēnešiem (tos pasniegs vai pārraudzīs darbaudzinātājs) aptuveni 75 atbalstītajiem darba ņēmējiem. Darba vietā notiekošās apmācības beigās uzņēmumam jāpiedāvā kursa dalībniekam darba līgums uz noteiktu vai nenoteiktu termiņu. – Apmācība par pieteikšanos darbam. Ārēji līgumslēdzēji nodrošinās apmācību par darba meklēšanas prasmēm aptuveni 75 atbalstītajiem darba ņēmējiem kolektīvu semināru (uzdevumi grupās, situāciju spēles utt.) veidā, īpašu uzmanību pievēršot tādām grupām kā darba meklētāji, kuriem nīderlandiešu valoda nav dzimtā valoda, vai gados vecāki darba meklētāji; to, kā norit pieteikšanās darbam, vēlāk uzraudzīs attiecīgs speciālists. 29. Šie pasākumi ir aktīvie darba tirgus pasākumi, kas ietilpst EGF regulas 3. pantā minētajās piemērotajās rīcībās. 30. Pasākumu kopējās izmaksas tiek lēstas EUR 1 141 890 apmērā un ietver izdevumus individualizētajiem pakalpojumiem EUR 1 085 890 apmērā un izdevumus EGF īstenošanai (sagatavošanās darbības, pārvaldība, informēšana un publicitāte, kā arī kontroles pasākumi) EUR 56 000 apmērā (4,9 % no kopējām izmaksām). Kopējais no EGF pieprasītais finansiālais ieguldījums ir EUR 570 945 (50 % no kopējām izmaksām). Pasākumi || Aplēstais atbalstīto darba ņēmēju skaits || Aplēstās izmaksas uz vienu atbalstīto darba ņēmēju (EUR)* || Kopējās izmaksas (EGF un valsts līdzfinansē­jums) (EUR)* Individualizētie pakalpojumi: || || || 1) atbalsts darba meklēšanā: || || || – lielo klientu vadītājs || 479 || 47 || 22 400 – sociālās intervences konsultants (SIK) || 479 || 184 || 88 000 – informācija par profesionālās izglītības un apmācības iespējām || 479 || 4 || 1900 – uz aktīvo nodarbinātību vērstas konsultācijas || 150 || 1000 || 150 000 2) apmācība un pārkvalifikācija || || || – profesionālās apmācības kursi || 30–110 || N/P || 718 094 – nodarbinātība, izmantojot individuālu profesionālo apmācību || 75 || 470 || 35 272 – apmācība par pieteikšanos darbam || 75 || 936 || 70 224 Starpsumma: || – || – || 1 085 890 EGF īstenošanas izdevumi: || || || 1) sagatavošanās darbības || – || – || 0 2) pārvaldība || – || – || 40 000 3) informācija un publicitāte || – || – || 6000 4) kontroles darbības || – || – || 10 000 Starpsumma: || – || – || 56 000 Kopējās izmaksas: || – || – || 1 141 890 EGF ieguldījums (50 % no kopējām izmaksām) || – || – || 570 945 * Noapaļoti skaitļi. 31. Beļģijas iestādes ir apstiprinājušas, ka šie pasākumi papildina struktūrfondu finansētās darbības un ka ir ieviesti atbilstoši mehānismi divkārša finansējuma novēršanai. Datums, kad sākta individualizēto pakalpojumu sniegšana atbalstītajiem darba ņēmējiem vai kad to plānots sākt 32. Beļģijas iestādes sāka sniegt individualizētos pakalpojumus atbalstītajiem darba ņēmējiem 2013. gada 1. jūlijā. Tāpēc finansiālo ieguldījumu no EGF par izdevumiem, kas saistīti ar šiem pasākumiem, var saņemt, ja šie izdevumi radušies, sākot no minētā datuma. Procedūras apspriedēm ar sociālajiem partneriem 33. VDAB ir informējusi SERR Limburg pārstāvētos partnerus par EGF pieteikuma mērķiem un tajā ierosinātajiem pasākumiem. Katra SERR Limburg pārstāvētā sociālā partnera pārstāvji piedalās uzraudzības komitejā, kas īpaši izveidota saistībā ar EGF pieteikumu. Turklāt EGF pieteikums ir apspriests ar sociālajiem partneriem, veicot regulāro ziņošanu par Limburgas stratēģiskā rīcības plāna (“Strategisch Actieplan Limburg in het Kwadraat” — SALK) īstenošanu; minētais plāns tika izstrādāts, lai risinātu jautājumus saistībā ar reģionālo ietekmi Ford Genk rūpnīcas slēgšanas dēļ. 34. Beļģijas iestādes ir apstiprinājušas, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kuru veikšana ir obligāta saskaņā ar valsts tiesību aktiem vai atbilstoši koplīgumiem 35. Beļģijas iestādes ir apstiprinājušas, ka: – EGF finansiālais ieguldījums neaizstās pasākumus, par kuriem atbild uzņēmumi atbilstīgi valsts tiesību aktiem vai kolektīvajiem līgumiem; – pasākumi nodrošina atbalstu individuāliem darba ņēmējiem un netiek izmantoti uzņēmumu vai nozaru pārstrukturēšanai; – par pasākumiem netiks saņemts finansiālais atbalsts no citiem Savienības fondiem vai finanšu instrumentiem. Pārvaldības un kontroles sistēmas 36. Pieteikumā ir ietverts sīks pārvaldības un kontroles sistēmas apraksts, kurā norādīti konkrēti iesaistīto struktūru pienākumi. EGF finansiālo ieguldījumu pārvaldīs un kontrolēs tās pašas struktūras, kas pārvalda un kontrolē finansiālo ieguldījumu no ESF. Viena ESF Flandrijas aģentūras struktūra darbosies kā vadošā iestāde, bet cita atsevišķa ESF Flandrijas aģentūras struktūra darbosies kā sertifikācijas iestāde. Finansējums 37. Padomes Regulas (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[17], 12. pants ļauj izmantot Eiropas Globalizācijas pielāgošanās fondu (EGF), nepārsniedzot maksimālo gada apjomu 150 miljonu euro apmērā (2011. gada cenās) attiecīgajās finanšu shēmas pozīcijās. 38. Ņemot vērā maksimālo iespējamo no EGF saņemtā finansiālā ieguldījuma apjomu un apropriāciju pārdales iespējas, Komisija ierosina izmantot EGF par kopējo pieprasītā ieguldījuma summu (EUR 570 945), kas ir 50 % no pasākumu kopējām izmaksām. 39. Ierosināto lēmumu par EGF izmantošanu kopīgi pieņems Eiropas Parlaments un Padome, kā noteikts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[18]. 40. Komisija atsevišķi iesniedz priekšlikumu par līdzekļu pārvietojumu, lai 2014. gada budžetā iekļautu īpašas saistību apropriācijas, kā paredzēts 2013. gada 2. decembra Iestāžu nolīguma 13. punktā. Maksājumu apropriāciju avots 41. Apropriācijas, kas 2014. gada budžetā piešķirtas EGF budžeta pozīcijai, tiks izmantotas, lai segtu summu EUR 570 945 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Beļģijas pieteikums EGF/2013/012 BE/Ford Genk) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību[19] un jo īpaši tā 13. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[20] un jo īpaši tās 12. panta 3. punktu, ņemot vērā Eiropas Komisijas priekšlikumu[21], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) EGF nepārsniedz maksimālo gada apjomu 150 miljonu euro apmērā (2011. gada cenās), kā noteikts 12. pantā Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[22]. (3) Beļģija 2013. gada 23. decembrī iesniedza pieteikumu par EGF izmantošanu attiecībā uz atlaišanas gadījumiem uzņēmumā Ford-Werke GmbH un 10 tā piegādātājuzņēmumos un līdz 2014. gada 12. jūnijam pieteikumu papildināja, iesniedzot papildu informāciju. Minētais pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tāpēc Komisija ierosina izmantot summu EUR 570 945 apmērā. (4) Tādējādi EGF būtu jāizmanto, lai sniegtu finansiālu ieguldījumu saistībā ar Beļģijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžeta ietvaros izmanto Eiropas Globalizācijas pielāgošanās fonda (EGF) līdzekļus, lai piešķirtu EUR 570 945 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 406, 30.12.2006., 1. lpp. [2] Ford-Werke GmbH, kas ir Ford of Europe AG meitasuzņēmums, juridiskā adrese ir Ķelnē (Vācijā). Tam ir Ford rūpnīcas Ķelnē un Sārluisā (Vācijā), kā arī Genkā (Beļģijā). [3] Avots: Starptautiskā Mehānisko transportlīdzekļu ražotāju asociācija (OICA). [4] Avots: Eurostat (tiešsaistes datu kods: lfsa_egan22d). [5] Sk. EGF datubāzi, kas pieejama vietnē http://ec.europa.eu/social/main.jsp?catId=582. [6] Sk. Komisijas priekšlikumu projektus lietās EGF/2007/001 FR/Peugeot piegādātāji (2007. gada 12. jūlija Lēmums COM(2007) 415 galīgā redakcija), EGF/2007/010 PT/Lisboa-Alentejo (2008. gada 20. februāra Lēmums COM(2008) 94 galīgā redakcija), EGF/2008/002 ES/Delphi (2008. gada 9. septembra Lēmums COM(2008) 547 galīgā redakcija), EGF/2008/004 ES/Castilla y León / Aragón (2009. gada 26. marta Lēmums COM(2009) 150 galīgā redakcija), EGF/2009/013 DE/Karmann (2010. gada 22. janvāra Lēmums COM(2010) 7 galīgā redakcija), EGF/2012/004 ES/Grupo Santana (2014. gada 5. marta Lēmums COM(2014) 116 final), EGF/2012/005 SE/Saab (2012. gada 19. oktobra Lēmums COM(2012) 622 final), EGF/2012/008 IT/De Tomaso automobili (2013. gada 28. jūnija Lēmums COM(2013) 469 final). [7] Brīvprātīga aiziešana no darba, t. i., darba ņēmēju atlaišanas programmas ietvaros pēc sociālo partneru vienošanās. [8] Sk. 0.–26. punktu. [9] Sk. paziņojumu presei, kas pieejams vietnē https://media.ford.com/content/fordmedia/fna/us/en/news/2010/11/30/ford-genk-agreement-shows-confidence-and-commitment-to-flanders-.html. [10] Sk. paziņojumu presei, kas pieejams vietnē https://media.ford.com/content/fordmedia/fna/us/en/news/2012/10/24/ford-plans-to-restructure-european-manufacturing-operations.html. [11] Saskaņā ar EGF regulas 3.a panta b) apakšpunktu gadījumos, kad pieteikumā, ko iesniedz saskaņā ar EGF regulas 2. panta c) apakšpunktu, tiek piemērota atkāpe no regulas 2. panta a) apakšpunktā minētajiem kritērijiem, darba ņēmējus, kuri atlaisti pēc atskaites perioda, var iekļaut to darba ņēmēju grupā, kas ir tiesīgi pretendēt uz atbalstu, ar nosacījumu, ka atlaišana notika pēc vispārēja paziņojuma par plānoto atlaišanu un var konstatēt nepārprotamu cēlonisku saikni ar notikumu, kas atskaites periodā izraisīja atlaišanu. Tā kā šie nosacījumi ir izpildīti, 43 darba ņēmēji, kuri atlaisti pēc atskaites perioda, var tāpēc gūt labumu no EGF līdzfinansētajiem pasākumiem. [12] Starptautiskās standartizēto profesiju klasifikācijas (ISCO-08) pamatgrupas. [13] Peeters, L., Vancauteren, M., “Studie van de economische impact van de sluiting van Ford Genk”, Universiteit Hasselt, 2013. gada novembris, pieejams vietnē http://www.uhasselt.be/documents/kizok/impactstudie.pdf. [14] Izpildot juridiskās saistības, kas noteiktas darba devējiem, kuri veic kolektīvo atlaišanu, gan Ford Genk, gan tā piegādātāji ir izveidojuši nodarbinātības struktūru (tewerkstellingscel), kas sniegs pārcelšanas pakalpojumus atlaistajiem darba ņēmējiem (palīdzība darba meklējumos un padomi karjeras veidošanā, pabalsts iesaistīšanai darba tirgū triju vai sešu mēnešalgu apmērā, sociālā nodrošinājuma iemaksu samazinājums par darba ņēmēju un darba devēju, ja darba ņēmējs atrod darbu pie jauna darba devēja, pārcelšanas izmaksu daļēja atlīdzināšana darba devējam, kas veic atlaišanu). Nodarbinātības struktūrās ir iesaistīts darba devējs un attiecīgās arodbiedrības; to darbības īsteno VDAB (atsevišķu darbību īstenošana ir uzticēta pārcelšanas aģentūrām). [15] Šie pasākumi ietver “Werkpuntlimburg” tīmekļa vietnes (http://herstructureringenlimburg.vdab.be) izveidi un uzturēšanu, darba gadatirgu organizēšanu, apmācību, kas tiek finansēta no diviem finansējuma avotiem (VDAB / Limburgas province), apmācību kursus sadarbībā ar nozaru apmācības fondiem (piem., FTML, LIMOB), īpašu pasākumu kopumu jauniešiem, kā arī atbalstu uzņēmējdarbībai un savu uzņēmumu veidošanai. [16] Šajā EGF pieteikumā iekļautas tikai ar pirmo atlaišanas vilni saistīto pasākumu izmaksas (479 atbalstītie darba ņēmēji). Pasākumus attiecībā uz darba ņēmējiem, kurus skars nākamie atlaišanas viļņi, varēs iekļaut iespējamos vēlākos EGF pieteikumos. [17] OV L 347, 20.12.2013., 884. lpp. [18] OV C 373, 20.12.2013., 1. lpp. [19] OV C 373, 20.12.2013., 1. lpp. [20] OV L 406, 30.12.2006., 1. lpp. [21] OV C [..], [..], [..]. lpp. [22] OV L 347, 20.12.2013., 884. lpp.